**Č.z.: 37749/2021**

**Č. spisu: 17882/2021-100**

**VÝZVA NA PREDLOŽENIE PONUKY**

(ďalej len „výzva“)

v prieskume trhu podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákon v znení neskorších predpisov (ďalej len „zákon o VO“)

1. **Identifikácia verejného obstarávateľa**

Názov: ÚSTREDNÝ KONTROLNÝ A SKÚŠOBNÝ ÚSTAV POĽNOHOSPODÁRSKY V BRATISLAVE

Sídlo: Matúškova 21, 833 16 Bratislava

Kontaktná osoba: Mgr. Martina Czigányiková

e-mail: martina.cziganyikova@uksup.sk

Tel. č.: +421 259880 286

1. **Názov predmetu zákazky:**

Komplexný výkon bezpečnostno-technických služieb

1. **Spoločný slovník obstarávania (CPV kód):**

71317210 - 8 Poradenské služby týkajúce sa ochrany zdravia a bezpečnosti pri práci

71317100 - 4 Poradenské služby pre oblasť ochrany a kontroly pred požiarom a výbuchom

90500000 - 2 Služby súvisiace s likvidáciou odpadu a odpadom

35111300 - 8 Hasiace zariadenia

35111320 - 4 Prenosné hasiace prístroje

44482100 - 3 Požiarnické hadice

44482200 - 4 Požiarne hydranty

1. **Opis predmetu zákazky:**

Predmetom zákazky je komplexný výkon bezpečnostno-technických služieb v oblasti bezpečnosti a ochrany zdravia pri práci, ochrany pred požiarmi, civilnej ochrany, odpadového hospodárstva a ochrany ovzdušia, pracovnej zdravotnej služby, kontrol, opráv a plnenia hasiacich prístrojov a požiarnych hydrantov, súvisiacich doplnkových služieb a tovarov vo všetkých pracoviskách a objektoch a pre všetkých zamestnancov Ústredného kontrolného a skúšobného ústavu poľnohospodárskeho v Bratislave:

* 1. vzdelávanie a poradenská činnosť v oblasti bezpečnosti a ochrany zdravia pri práci (ďalej len "BOZP") v súlade so zákonom Národnej rady Slovenskej republiky (ďalej len „NR SR") č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vypracovávanie a aktualizovanie dokumentácie v súlade s platnými právnymi predpismi v oblasti BOZP, resp. pri technicko- organizačných zmenách,
	2. komplexný výkon ustanovených povinností a úloh na úseku ochrany pred požiarmi vzdelávania a poradenskej činnosti v súlade s § 4 a § 5 zákona NR SR č. 314/2001 Z. z. o ochrane pred požiarmi v znení neskorších predpisov (ďalej len "OPP") a vypracovávanie a aktualizovanie dokumentácie v súlade s vyhláškou Ministerstva vnútra Slovenskej republiky (ďalej len „MV SR") č. 121/2002 Z. z. o požiarnej prevencii v znení neskorších predpisov a ďalšími platnými právnymi predpismi v oblasti OPP, resp. pri technicko-organizačných zmenách,
	3. zabezpečenie výkonu činností spojených so zabezpečením civilnej ochrany (ďalej len „CO") v súlade s ustanoveniami zákona č. 42/1994 Z. z. o civilnej ochrane obyvateľstva v znení neskorších predpisov (ďalej len ,,zákon č. 42/1994 Z. z."), ako aj ďalších súvisiacich právnych predpisov, vrátane spracovania, vedenia a aktualizácie súvisiacej dokumentácie,
	4. zabezpečenie výkonu činností pri poskytovaní služieb v oblasti odpadového hospodárstva (ďalej len „OH") v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, vyhlášky MŽP SR č. 371/2015 Z. z., ktorou sa vykonávajú niektoré ustanovenia zákona o odpadoch, vyhlášky MŽP SR č. 365/2016 Z. z., ktorou sa ustanovuje katalógodpadov a ochrany ovzdušia (ďalej len „OO") v zmysle zákona č. 137/2010 Z. z. o ovzduší v znení neskorších predpisov, vyhláška MŽP SR č. 410/2012, ktorou sa vykonávajú niektoré ustanovenia zákona o ovzduší v znení neskorších predpisov, zákona č. 401/1998 Z. z. o poplatkoch za znečisťovanie ovzdušia v znení neskorších predpisov, vyhlášky č. 411/2012 Z. z. o monitorovaní emisií zo stacionárnych zdrojov znečisťovania ovzdušia a kvality ovzdušia v ich okolí, vyhlášky č. 231/2013 o informáciách podávaných Európskej komisii, o požiadavkách na vedenie prevádzkovej evidencie, o údajoch oznamovaných do Národného emisného informačného systému a o súbore technicko - prevádzkových parametrov a technicko - organizačných opatrení,
	5. zabezpečenie výkonu činností pracovnej zdravotnej služby (ďalej len "PZS") v súlade so zákonom NR SR č. 355/2007 Z. z. o ochrane, podpore a rozvoju verejného zdravia a o zmene a doplnení niektorých zákonov v znení neskorších predpisov,
	6. kontrola, opravy a plnenie hasiacich prístrojov v zmysle vyhlášky MV SR č. 719/2002 Z. z., tlakové skúšky nádob hasiacich prístrojov v zmysle vyhlášky Ministerstva práce, sociálnych vecí a rodiny Slovenskej republiky (ďalej len „MPSVaR SR") č. 508/2009 Z. z. v znení neskorších predpisov,
	7. kontrola zariadení na dodávku vody na hasenie požiarov (požiarnych hydrantov) a tlakové skúšky požiarnych hadíc v zmysle vyhlášky MV SR č. 699/2004 Z. z.
	8. na základe poskytovania služieb súvisiacich s činnosťou autorizovaného bezpečnostného technika, požiarneho technika, so zabezpečovaním výkonu kontroly prenosných a pojazdných hasiacich prístrojov, požiarnych hydrantov a požiarnych hadíc, ich opráv a plnenia, tlakových skúšok nádob hasiacich prístrojov bude zabezpečená potreba poskytnutia ďalších súvisiacich doplnkových služieb a/alebo v rámci odstraňovania zistených nedostatkov pri kontrole a opravách dodávka ďalšieho súvisiaceho nového materiálu, náhradných dielov, označení, výmena poškodených hasiacich prístrojov, požiarnych hadíc a hydrantov a dodávka nových hasiacich prístrojov, požiarnych hadíc a hydrantov.

Podrobné vymedzenie predmetu zákazky je uvedené v prílohách č. 3 tejto Výzvy.

1. **Predpokladaná hodnota zákazky:**

max. do 48 333,33 € bez DPH za celý predmet zákazky

1. **Miesto a termín poskytnutia služby:**

Pracoviská Ústredného kontrolného a skúšobného ústavu poľnohospodárskeho v Bratislave uvedené v prílohe č. 3.1 tejto Výzvy.

12 mesiacov odo dňa uzatvorenia zmluvy

1. **Rozsah predmetu zákazky:**

Verejný obstarávateľ vyžaduje predložiť ponuku na celý predmet zákazky.

1. **Rozdelenie predmetu zákazky**:

Verejný obstarávateľ neumožňuje rozdelenie predmetu zákazky na časti.

1. **Možnosť predloženia variantných riešení:**

Verejný obstarávateľ neumožňuje záujemcom predložiť variantné riešenia.

1. **Podmienky predkladania ponuky a spôsob určenia ceny**

[x]  e-mailom

* Ponuka a ďalšie doklady a dokumenty pri výbere uchádzača sa predkladajú v štátnom jazyku (t.j. v slovenskom jazyku). Doklady, ktoré tvoria súčasť obsahu ponuky uchádzačov vo verejnom obstarávaní so sídlom mimo územia Slovenskej republiky, musia byť predložené v pôvodnom jazyku, a súčasne musia byť preložené do štátneho jazyka, t. j. do slovenského jazyka (Neplatí pre uchádzačov, ktorí majú sídlo v Českej republike. V takomto prípade doklady môžu byť predložené v pôvodnom, tzn. v českom jazyku).
* Uchádzač predloží ponuku e-mailom na e-mailovú adresu: martina.cziganyikova@uksup.sk.
* V predmete e-mailu je potrebné uviesť nasledovné údaje:
	+ „Komplexný výkon bezpečnostno-technických služieb“

**Spôsob určenia ceny**

* Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách (EUR).
* Uchádzač stanoví cenu za predmet zákazky na základe vlastných výpočtov, činností, výdavkov a príjmov podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa zákon o cenách vykonáva.
* Navrhovaná cena musí obsahovať cenu, ktorá zohľadní požiadavky na predmet zákazky, ktoré sú uvedené v tejto výzve na predloženie ponuky. Do celkovej ceny za predmet zákazky je možné započítať len ekonomicky oprávnené náklady a primeraný zisk podľa § 2 a 3 zákona č. 18/1996 Z. z. o cenách v znení neskorších predpisov.
* Navrhovaná cena bude určená ako cena maximálna. Všetky navrhované ceny uvádza uchádzač maximálne na dve desatinné miesta.
* Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
* navrhovaná cena v EUR bez DPH
* sadzba DPH a výška DPH
* navrhovaná cena v EUR vrátane DPH.
* Ak uchádzač nie je platiteľom DPH, uvedie navrhovanú cenu celkom. Skutočnosť, že nie je platiteľom DPH, uvedie v ponuke.
* Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a bez ohľadu na výsledok verejného obstarávania.

**11. Lehota na predkladanie ponúk je stanovená do 23.07.2021, 09:00 hod.**

**12. Obhliadka**

Nepožaduje sa

**13. Lehota viazanosti ponúk je stanovená do 30.09.2021**

**14. Podmienky účasti**

* 1. Uchádzač musí spĺňať podmienku účasti podľa **§ 32 ods. 1 písm. e)** zákona o VO.

Právnické osoby a fyzické osoby so sídlom, miestom podnikania v Slovenskej republike, zapísaným v registroch nemajú povinnosť predkladať výpis z Obchodného alebo živnostenského registra, verejný obstarávateľ si splnenie podmienky účasti overí z portálu oversi.gov.sk.

Doklady preukazujúce splnenie podmienok účasti podľa § 32 ods. 1 písm. e) zákona o VO je možné nahradiť podľa § 152 zákona o VO potvrdením o zapísaní do zoznamu hospodárskych subjektov.

* 1. Uchádzač musí spĺňať podmienku účasti podľa **§ 32 ods. 1 písm. f)** zákona o VO.

Splnenie podmienky účasti uchádzač preukáže predložením čestného vyhlásenia podľa bodu 16. Výzvy, kde čestne prehlasuje, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. (tvorí prílohu č. 1 Výzvy).

Verejný obstarávateľ neuzavrie zmluvu s uchádzačom, ak u neho existuje dôvod
na vylúčenie podľa § 40 ods. 6 písm. f) zákona o VO.

**15. Obsah ponuky**

Ponuka predložená uchádzačom musí obsahovať tieto doklady:

* Dokument **,,Vyhlásenie uchádzača“** s uvedením obchodného mena, adresy sídla alebo miesta jeho podnikania, mena kontaktnej osoby, jej telefónneho čísla a elektronickej adresy (Príloha č. 1 Výzvy) – elektronický dokument alebo naskenovaný dokument vo formáte .pdf alebo .jpg,
* Dokument „**Návrh na plnenie kritérií**“ vyplnený a podpísaný oprávnenou osobou uchádzača alebo osobou oprávnenou konať za uchádzača spolu so splnomocnením na tieto úkony a spolu s otlačkom pečiatky (Príloha č. 2 výzvy) - elektronický dokument alebo naskenovaný dokument vo formáte .pdf alebo .jpg,

**16. Kritériá na vyhodnotenie ponúk:**

[x]  Najnižšia cena v EUR s DPH

**17. Navrhnutý spôsob vzniku záväzku:**

[x]  Zmluva na poskytovanie služieb

**18. Ďalšie podmienky**

**18.1.** Úspešný uchádzač je povinný pred podpisom zmluvy do 7 dní od vyzvania predložiť verejnému obstarávateľovi:

* + 1. právoplatné Osvedčenia k výkonu technika BOZP, najmenej dvaja (2) autorizovaný bezpečnostní technici,

18.1.2 právoplatné Osvedčenia k výkonu technika PO, najmenej dvaja (2),

18.1.3 právoplatné oprávnenie na vykonávanie výchovy a vzdelávania v oblasti ochrany práce v rozsahu:

* 01.1 - Výchova a vzdelávanie zamestnancov a vedúcich zamestnancov,

na vykonávanie bezpečnostnotechnickej služby,

18.1.4 právoplatné oprávnenie na vykonávanie činnosti pracovnej zdravotnej služby (1 a 2 kategória práce), alebo poskytovateľ PZS uvedený zozname Úradu verejného zdravotníctva,

* + 1. osobitné oprávnenie na výkon činnosti opravy a plnenia hasiacich prístrojov v zmysle § 11c ods. (l) zákona NR SR č. 314/2001 Z. z. o ochrane pred požiarmi v znení neskorších predpisov
		2. osobitné oprávnenie na výkon kontroly hasiacich prístrojov v zmysle § 11c ods. (1) zákona NR SR č. 314/2001 Z. z. o ochrane pred požiarmi v znení neskorších predpisov, resp. osobitné oprávnenie v zmysle § 11c ods. (3) zákona NR SR č. 314/2001 Z. z. o ochrane pred požiarmi v znení neskorších predpisov,
		3. oprávnenie na vykonávanie odborných prehliadok a skúšok  tlakových, plynových, elektrických a zdvíhacích zariadení
		4. podrobný rozpočet za každé pracovisko zvlášť.

**18.2.** Pred podpisom zmluvy verejný obstarávateľ overí aktuálnosť oprávnenosti dodávať
 predmet zákazky v zmysle ustanovení § 32 ods. 1 písm. e) zákona o VO.

Verejný obstarávateľ si vyhradzuje právo kontroly údajov uvedených v ponuke uchádzača pred podpisom zmluvy. V prípade, ak verejný obstarávateľ zistí nesúlad údajov uvedených v ponuke uchádzača s údajmi uvedenými vo výpise z obchodného registra alebo živnostenského registra alebo zistí uvedenie klamlivých informácií, je oprávnený uskutočniť procesný úkon vedúci k identifikácií nového úspešného uchádzača, ďalšieho v poradí.

**18.3** V rámci súčinnosti potrebnej na uzavretie zmluvy bude verejný obstarávateľ
 požadovať, aby úspešný uchádzač pred podpisom zmluvy predložil:

* zoznam subdodávateľov (Príloha č. 1 zmluvy) - V prípade, ak dôjde k plneniu
 zmluvy prostredníctvom subdodávateľa.

**18.4** Verejný obstarávateľ je oprávnený v rámci poskytnutia súčinnosti overiť u úspešného
 uchádzača kapacity potrebné na plnenie zmluvy.

**18.5** V prípade, ak úspešný uchádzač neposkytne súčinnosť potrebnú na uzavretie zmluvy,
 verejný obstarávateľ je oprávnený uskutočniť procesný úkon vedúci k identifikovaniu
 nového úspešného uchádzača, ďalšieho v poradí.

**18.6** Verejný obstarávateľ si vyhradzuje právo neprijať ponuku pre požadovaný predmet
 zákazky.

**18.7** Verejný obstarávateľ si vyhradzuje právo neprijať ponuku, ktorej celková cena
 za dodanie predmetu zákazky prevyšuje finančný limit vyčlenený verejným obstarávateľom pre požadovaný predmet zákazky.

**18.8.** Verejný obstarávateľ si vyhradzuje právo na zrušenie verejného obstarávania.

Prílohy výzvy:

Príloha č. 1: Vyhlásenie uchádzača

Príloha č. 2: Návrh na plnenie kritérií

Príloha č. 3: Podrobný opis predmetu zákazky v zmysle bodu 4 výzvy

Príloha č. 4: Návrh Zmluvy

V Bratislave, dňa 16.07.2021

PaedDr. Kornélia Černá

 riaditeľka sekcie ekonomiky

 a verejného obstarávania

**Príloha č. 1 Výzvy**

**Vyhlásenie uchádzača**

(vyplní uchádzač)

**Názov zákazky: Komplexný výkon bezpečnostno-technických služieb**

**Identifikačné údaje uchádzača**

Obchodné meno:

Sídlo:

IČO:

DIČ:

IČ DPH:

číslo účtu vo formáte IBAN:

kód BIC /SWIFT:

Kontaktná osoba:

Telefónne číslo na kontaktnú osobu:

Email na kontaktnú osobu:

Čestne vyhlasujem, že:

1. som oprávnený **dodávať tovar/poskytovať služby/uskutočňovať stavebné práce\*,** ktoré sú predmetom zákazky a spĺňam podmienky osobného postavenia podľa § 32 ods. 1 písm. e) zákona o VO, stanovené verejným obstarávateľom,
2. čestne prehlasujem, že nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu a neexistuje u mňa dôvod na vylúčenie podľa § 40 ods. 6 písm. f) zákona o VO,
3. súhlasím s podmienkami verejného obstarávania a obchodnými podmienkami uvedenými vo výzve na predloženie ponuky a v návrhu zmluvy,
4. uvedené údaje sú pravdivé a potvrdzujem úplnosť všetkých dokladov a údajov uvedených v ponuke, že sú v súlade s výzvou na predloženie ponuky a jej prílohami,
5. v navrhovanej cene sú zohľadnené všetky potenciálne neistoty a riziká,
6. ponuka našej spoločnosti neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými vo výzve na predloženie ponuky,
7. som sa v plnom rozsahu oboznámil s povahou a rozsahom služieb a sú mi známe technické, kvalitatívne a iné podmienky potrebné k realizácii predmetu zákazky,
8. disponujem potrebnými personálnymi, materiálnymi a technickými kapacitami, odbornými znalosťami na kvalitné poskytnutie služieb alebo uskutočnenie stavebných prác,
9. naša spoločnosť ***má/nemá***\*s osobou určenou na plnenie Zmluvy *meno a priezvisko* *(uviesť meno a priezvisko osoby)* uzatvorený pracovný pomer alebo uzatvorené dohody o prácach vykonávaných mimo pracovného pomeru,
10. súhlasím so spracúvaním osobných údajov v súvislosti s realizáciou verejného obstarávania[[1]](#footnote-1).

V ..................................., dňa ...........................

......................................................................

Meno, priezvisko a podpis \*\*

oprávnenej osoby uchádzača

odtlačok pečiatky

*(\*\*elektronický podpis alebo oscanovaný dokument vo formáte .PDF s vlastnoručným podpisom s odtlačkom pečiatky)*

**Návrh na plnenie kritérií**

(*vyplní uchádzač*)

**Názov zákazky: Komplexný výkon bezpečnostno-technických služieb**

**Identifikačné údaje uchádzača**

Obchodné meno:

Sídlo:

IČO:

DIČ:

IČ DPH:

číslo účtu vo formáte IBAN:

kód BIC /SWIFT:

Kontaktná osoba:

Telefónne číslo na kontaktnú osobu:

Email na kontaktnú osobu:

|  |  |  |
| --- | --- | --- |
| PLATITEĽ DPH\*: | ÁNO | NIE |

\**Ak uchádzač nie je platiteľ DPH, upozorní na túto skutočnosť v tomto dokumente (nehodiace sa prečiarkne).*

Návrh ceny predloženej v ponuke musí byť uchádzačom vyjadrený v EUR so zaokrúhlením max. na dve

desatinné miesta a musí byť vyšší ako nula.

|  |  |  |
| --- | --- | --- |
| **P. č.**  | **Kritérium č. 1** | **Návrh na plnenie kritéria** |
| **1.** | Cena za predmet zákazky, bod č. 4.1 výzvya prílohy č. 1, prílohy č. 2 a prílohy č. 3 Výzvy |  |
| **2.** | Cena za predmet zákazky, bod č. 4.2 výzvy a prílohy č. 1, prílohy č. 2 a prílohy č. 4 Výzvy |  |
| **3.** | Cena za predmet zákazky, bod č. 4.3 výzvya prílohy č. 1, prílohy č. 2 a prílohy č. 5 Výzvy |  |
| **4.** | Cena za predmet zákazky, bod č. 4.4 výzvya prílohy č. 1, prílohy č. 2 a prílohy č. 6 Výzvy |  |
| **5.** | Cena za predmet zákazky, bod č. 4.5 výzvya prílohy č. 1, prílohy č. 2 a prílohy č. 7 Výzvy |  |
| **6.** | Cena za predmet zákazky, bod č. 4.6 výzvya prílohy č. 1, prílohy č. 2 a prílohy č. 8 Výzvy |  |
| **7.** | Cena za predmet zákazky, bod č. 4.7 výzvya príloha č. 9 Výzvy |  |
| **8.** | Cena za predmet zákazky, bod č. 4.8 výzvya príloha č. 10 Výzvy |  |
| **9** | **Celková cena za predmet zákazky v Eur s DPH\*)****(riadok 9 = sumár riadkov 1 až 8** |  |

Prehlasujem, že ponuková cena spĺňa požiadavky verejného obstarávateľa uvedené vo výzve na  predloženie cenovej ponuky a obsahuje všetky náklady súvisiace s dodávkou/realizáciou predmetu zákazky.

V ..................................., dňa ...........................

.........................................................................

*Meno, priezvisko a podpis\*\**

*oprávnenej osoby uchádzača*

*odtlačok pečiatky*

*(\*\*elektronický podpis alebo oscanovaný dokument*

 *vo formáte .PDF s vlastnoručným podpisom s odtlačkom pečiatky)*

1. \* *nehodiace sa prečiarknite*

 Zákon č. 18/2018 Z. z. o ochrane osobných údajov a o zmene a doplnení niektorých zákonov, upravuje spracúvanie osobných údajov. Na základe uvedeného vyplýva povinnosť subjektu, ktorý spracováva osobné údaje v rozsahu (obchodné meno, sídlo, IČO, kontaktná osoba, telefónne číslo na kontaktnú osobu, e-mail na kontaktnú osobu) vyžiadať jednoznačný súhlas od dotknutej osoby so spracúvaním týchto údajov do doby ukončenia procesu verejného obstarávania a následnej archivácie dokumentácie v zmysle organizačného poriadku ÚKSÚP.

\*\* elektronický podpis alebo oscanovaný dokument vo formáte .PDF s vlastnoručným podpisom s odtlačkom pečiatky [↑](#footnote-ref-1)